rejauldu/bengali-wikipedia huggingface dataset:
জয় সমইক্যন্ধ্র পার্টি (জেএসপি ; তেলুগু "দীর্ঘজীবী ইউনাইটেড অন্ধ্র পার্টি") ছিল একটি ভারতীয় রাজনৈতিক দল যা অন্ধ্রপ্রদেশের প্রাক্তন মুখ্যমন্ত্রী, নাল্লারি কিরণ কুমার রেড্ডি দ্বারা চালু করেছিলেন।Jai Samaikyandhra is Kiran Kumar Reddy's new party : North, News - India Today অন্ধ্রপ্রদেশ পুনর্গঠন বিলের মাধ্যমে অন্ধ্রপ্রদেশকে ভাগ করার ভারত সরকারের সিদ্ধান্তের প্রতিবাদে তিনি দলটি চালু করেছিলেন। এর ভোটের তক্তা তেলুগু জনগণের আত্মসম্মান। ১২ মার্চ ২০১৪ তারিখে রাজমুন্দ্রিতে একটি জনসভায় দলটি আনুষ্ঠানিকভাবে চালু করা হয়েছিল এবং জেএসপি ২৫টি আসন জিতে গেলে তেলেঙ্গানা রাজ্যের রোলব্যাক করার প্রতিশ্রুতি দেয়। এর নির্বাচনী প্রতীক একজোড়া চপ্পল।  নির্বাচনে দলটি একটি আসনও জিততে পারেনি এবং অনেক আসনেই জামানত হারায়। অবশেষে ১৩ জুলাই ২০১৮-এ দলটি বিলুপ্ত হয়ে যায় এবং নাল্লারি কিরণ কুমার রেড্ডি পুনরায় কংগ্রেসে যোগ দেন।   তথ্যসূত্র   বিষয়শ্রেণী:অন্ধ্রপ্রদেশের বিলুপ্ত রাজনৈতিক দল বিষয়শ্রেণী:ভারতের আঞ্চলিকতাবাদী দল বিষয়শ্রেণী:২০১৪-এ প্রতিষ্ঠিত রাজনৈতিক দল বিষয়শ্রেণী:ভারতীয় জাতীয় কংগ্রেসের বিচ্ছিন্ন দল বিষয়শ্রেণী:২০১৮-এ বিলুপ্ত রাজনৈতিক দল
thumb| ফখরুল ইমাম হলেন বাংলাদেশের ময়মনসিংহ জেলায় জন্মগ্রহণকারী একজন বাংলাদেশী রাজনীতিবিদ ও সাবেক সংসদ সদস্য। তিনি জাতীয় পার্টির প্রেসিডিয়াম সদস্য ও ১৫৩,ময়মনসিংহ-৮ (ঈশ্বরগঞ্জ উপজেলা) থেকে ৪র্থ ,১০ম ও ১১শ জাতীয় সংসদের নির্বাচিত সংসদ সদস্য।   প্রাথমিক জীবন  ফখরুল ইমাম ময়মনসিংহে জন্মগ্রহণ করেন। তার পিতার নাম আব্দুল জব্বার ও মাতার নাম ফয়জুন্নেছা বেগম।   কর্মজীবন  ফখরুল ইমাম ১৯৮৮ সালে প্রথম জাতীয় পার্টির মনোয়নে সংসদ সদস্য নির্বাচিত হন। ২০১৪ সালের ১০ম জাতীয় সংসদ নির্বাচনে বিরোধীদল গুলো তাদের প্রার্থী প্রত্যাহার করে নিলে তিনি বিনা প্রতিদ্বন্দ্বিতায় সংসদ সদস্য নির্বাচিত হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:জাতীয় পার্টির রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:১৯৪৮-এ জন্ম
ডেভিড জ্যাকব কোহেন ওবিই (মৃত্যু: ৯ ফেব্রুয়ারি ১৯৫৯) ছিলেন একজন ভারতীয় রাজনীতিবিদ এবং কলকাতার বাগদাদী ইহুদি সম্প্রদায়ের নেতৃস্থানীয় ব্যক্তিত্ব। Adler, Cyrus and Henrietta Szold. The American Jewish Year Book, Vol. 62. American Jewish Committee, 1961. p. 381  তিনি বেথ-এল সিনাগগের সম্মানিত সম্পাদক হিসাবে দায়িত্ব পালন করেছিলেন। Roland, Joan G. The Jewish Communities of India: Identity in a Colonial Era. New Brunswick [u.a.]: Transaction Publ, 1998. p. 117 কোহেন তৎকালীন কলকাতা ইহুদি সমিতির সহসভাপতি হিসাবে দায়িত্ব পালন করছিলেন, ১৯১২ সালে কলকাতা দক্ষিণ কেন্দ্রীয় অ-মোহামেডান আসন থেকে বেঙ্গল আইন পরিষদে ছিলেন।  The Indian Year Book, Vol. 8–9. Bennett, Coleman & Company, 1921. p. 65 আইন পরিষদে নির্বাচিত হলো কলকাতার ইহুদীদের সর্বোচ্চ রাজনৈতিক কার্যালয়। Roland, Joan G. The Jewish Communities of India: Identity in a Colonial Era. New Brunswick [u.a.]: Transaction Publ, 1998. p. 338 ১৯২৩ সালের নির্বাচনে তিনি পরাজিত হন, তবে ১৯২৩ এবং ১৯২৬ সালে কাউন্সিলে থাকার জন্য গভর্নর মনোনীত হন। Egorova, Yulia. Jews and India: Perceptions and Image. London: Routledge, 2006. pp. 92-93  কোহেন ১৯৪১ সালে অর্ডার অব দ্য ব্রিটিশ এম্পায়ার অফিসার নিযুক্ত হন। JTA. Retrieved 14 November 2014  কোহেন ৭৫ বছর বয়সে ১৯৫৯ সালের ৯ ফেব্রুয়ারি মারা যান।    তথ্যসূত্র   বিষয়শ্রেণী:১৯৫৯-এ মৃত্যু বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:জন্মের বছর অনুপস্থিত বিষয়শ্রেণী:বাঙালি রাজনীতিবিদ বিষয়শ্রেণী:১৮৮০-এর দশকে জন্ম বিষয়শ্রেণী:বাগদাদি ইহুদি বিষয়শ্রেণী:ভারতীয় ইহুদি
হাটহাজারী এয়ারফিল্ড বাংলাদেশের সাবেক যুদ্ধকালীন মার্কিন যুক্তরাষ্ট্রের বিমান বাহিনীর বিমানক্ষেত্র যা ১৯৪৪ সালের বার্মা অভিযানের সময় ব্যবহৃত হয়। এটি এরপর থেকে আর ব্যবহার হয় না।   ইতিহাস  বিমানঘাঁটি কাছাকাছি চট্টগ্রাম প্রধান রেললাইনের উপর রেলহেডের কাছে অবস্থিত ছিল। এটি ১৯৪৫ সালের মে থেকে জুন ১৯৪৫ পর্যন্ত বার্মায় এয়ারলিফট ড্রপ সরবরাহের জন্য ১ম কমব্যাট কার্গো এয়ারফিল্ড স্টেজিং পয়েন্ট হিসাবে ব্যবহার করেছিল। এটি ১২৮তম আর্মি কমিউনিকেশন সিস্টেম স্কোয়াড্রন রেডিও রিলে স্টেশন হিসেবেও ব্যবহৃত হয়। অন্যান্য ডগলাস সি-৪৭ স্কাইট্রেন এবং কার্টিস সি-৪৬ কমান্ডো সজ্জিত পরিবহন ইউনিট ১৯৪৫ সালের সেপ্টেম্বর মাসে বন্ধ না হওয়া পর্যন্ত এয়ারফিল্ড ব্যবহার করে।   আরএএফ দ্বারা ব্যবহার করুন  ১৯৪৪ সালের ডিসেম্বর এবং ১৯৪৫ সালের এপ্রিলের মধ্যে, ১১৭ নং স্কোয়াড্রন আরএএফ এই বিমানবন্দরটি তাদের ঘাঁটি হিসাবে ব্যবহার করে।  ১৯৪৪ সালের ডিসেম্বরে তারা ৬২ নং স্কোয়াড্রন আরএএফ -এর একটি বিচ্ছিন্নতাতে যোগ দিয়েছিল । ৬২ নং স্কোয়াড্রন ১৯৪৫ সালের মার্চ অবধি এয়ারফিল্ডে অবস্থান করেছিল।   ১৯৪৫ ফেব্রুয়ারি থেকে মে ১৯৪৫ এর মধ্যে ৩১ নম্বর স্কোয়াড্রন আরএএফকে এই বিমানবন্দরে নিয়োগ দেওয়া হয়েছিল।  ১৭৭ নং স্কোয়াড্রন আরএএফ এই বিমানবন্দরটি বন্ধ হওয়ার আগে নিযুক্ত করা সর্বশেষ রয়্যাল এয়ার ফোর্সের স্কোয়াড্রন ছিল।    তথ্যসূত্র    উদ্ধৃতি    গ্রন্থপঞ্জি         বহিঃসংযোগ    www.pacificwrecks.com - হাটহাজারী কীওয়ার্ড অনুসন্ধান  বিষয়শ্রেণী:বাংলাদেশের অকেজো বিমানবন্দর বিষয়শ্রেণী:ব্রিটিশ ভারতে মার্কিন যুক্তরাষ্ট্র সেনা বিমানবাহিনীর বিমানক্ষেত্র বিষয়শ্রেণী:চট্টগ্রাম বিভাগের বিমানবন্দর বিষয়শ্রেণী:হাটহাজারী উপজেলা
ফার্ডিনান্ড ম্যাগেলান (আনু. ১৪৮০ - ২৭ এপ্রিল, ১৫২১) (; , ; , ) নৌপথে পৃথিবী ভ্রমণকারী প্রথম ব্যক্তি। তিনি পর্তুগীজ হলেও স্পেনের রাজার প্রত্যক্ষ সহায়তায় সমুদ্র-অভিযানে বের হন ও "মসল্লার দ্বীপ"-এর পথ আবিস্কারের প্রচেষ্টা করেন।   জন্ম ও শৈশব  ম্যাগেলান উত্তর পর্তুগালের এক অজ্ঞাত স্থানে জন্মগ্রহণ করেন।   সমুদ্র অভিযান  ১৫১৯ সালে ম্যাগেলানের নেতৃত্বে স্পেন থেকে এক সমুদ্র অভিযানের সুচনা হয় যা ৪ বছর পর ১৫২২ সালে সমগ্র পৃথিবী ঘুরে পুনরায় স্পেনে এসে পৌছে।   সম্মননা  আন্তর্জাতিক মহাকাশ গবেষণার বিভিন্ন ক্ষেত্রে এই দ্বিগ্বিজয়ী বীরের নামানুসারে বিভিন্ন প্রকল্প গ্রহণ করা হয়।   তথ্যসূত্র    বহিঃসংযোগ   Magellan's untimely demise on Cebu in the Philippines  from History House.  EXPEDICIÓN MAGALLANES – JUAN SEBASTIAN ELCANO  Encyclopaedia Britannica Ferdinand Magellan  বিষয়শ্রেণী:১৪৮০-এ জন্ম বিষয়শ্রেণী:১৫২১-এ মৃত্যু বিষয়শ্রেণী:আবিষ্কারের যুগ বিষয়শ্রেণী:বিশ্বের জলপথে প্রদক্ষিণকারী বিষয়শ্রেণী:প্রশান্ত মহাসাগরের পর্তুগিজ অভিযাত্রী বিষয়শ্রেণী:চিলির অভিযাত্রী বিষয়শ্রেণী:স্পেনীয় ঔপনিবেশিক ফিলিপাইনের ব্যক্তি বিষয়শ্রেণী:পর্তুগিজ অভিযাত্রী বিষয়শ্রেণী:পর্তুগালের সামুদ্রিক ইতিহাস বিষয়শ্রেণী:১৫শ শতাব্দীর রোমান ক্যাথলিক বিষয়শ্রেণী:১৬শ শতাব্দীর রোমান ক্যাথলিক বিষয়শ্রেণী:১৬শ শতাব্দীর পর্তুগিজ ব্যক্তি বিষয়শ্রেণী:ব্লেড অস্ত্র দ্বারা সংঘটিত মৃত্যু বিষয়শ্রেণী:পর্তুগিজ রোমান ক্যাথলিক বিষয়শ্রেণী:১৬শ শতাব্দীর পর্তুগিজ অভিযাত্রী
থাম্ব|একজোড়া খয়রামাথা সুইচোরা নাস্তা সেরে নিচ্ছে খয়রামাথা সুইচোরা (বৈজ্ঞানিক নাম: Merops leschenaulti)Gill, Frank, and Minturn Wright (2006) , Birds of the World: Recommended English Names(2005) , website, Zoonomen - Zoological Nomenclature Resource, 2005.11.05 (ইংরেজি Chestnut-headed bee-eater, bay-headed bee-eater) Meropidae পরিবারের MeropsITIS: The Integrated Taxonomic Information System. Orrell T. (custodian), 2011-04-26 গণের একটি ছোট পাখি। এরা বাংলাদেশের স্থানীয় প্রজাতি। তবে এদের দেখতে পাওয়া বিরল। এটি ভারত উপমহাদেশ এবং ভারত থেকে পূর্ব-দক্ষিণপূর্ব এশিয়া পর্যন্ত বিস্তৃত। এই প্রজাতি মৌমাছি, ছোট পোকা ইত্যাদি খেতে পছন্দ করে।  বিবরণ খয়রামাথা সুইচোরার গড় দৈর্ঘ্য ১৮-২০ সেন্টিমিটার। পাখিটির ওজন ৩০ গ্রামের কাছাকাছি। এদের থুতনি, গলা এবং মুখ উজ্জ্বল হলুদ বর্ণের। গলায় লালচে-কালো বেষ্টনী আছে। কপাল, মাথা, ঘাড় এবং পিঠের রং উজ্জ্বল তামাটে। চেরা লেজের বর্ণ সবুজ। বুকের পালক সবুজাভ। স্ত্রী ও পুরুষ পাখি দেখতে একই রকম।  স্বভাব খয়রামাথা সুইচোরা পাখিটি প্রায়শই জলের কাছাকাছি উন্মুক্ত মাঠ বা জমিতে প্রজনন করে। এটি পার্বত্য অঞ্চলে সবচেয়ে বেশি দেখা যায়। উড়ন্ত ছোট ছোট কীটপতঙ্গ, মৌমাছি, উইপোকা, ফড়িং এদের প্রিয় খাবার। এছাটা খেজুরের রসের প্রতি বিশেষ আসক্তি আছে। প্রজননের মৌসুম ফেব্রুয়ারি থেকে জুন মাসের মধ্যে। কলোনি ধরনের বাসা তৈরি করে প্রজননকালে। নদী বা জলাশয়ের পাড়ে নিজেরাই সুড়ঙ্গ খুঁড়ে বাসা বানায়। প্রজননকালে ডিম পাড়ে প্রায় ৫ থেকে ৬টি। ডিম ফুটতে সময় লাগে ২০-২১ দিন।  বিস্তৃতি চঞ্চল স্বভাবে এই পাখি এক সময় দেশের শালবনে প্রচুর দেখা যেত। মূলত এদের বিচরণ পাতাঝরা ও চিরসবুজ বনে। এছাড়াও বিচরণ করে প্যারাবনে। ভারত, নেপাল, শ্রীলঙ্কা, ভুটান, মায়ানমার, ইন্দোনেশিয়া ও চীন পর্যন্ত বিস্তৃত।  চিত্রশালা  তথ্যসূত্র  বহিঃসংযোগ   Oriental Bird Images: chestnut-headed bee-eater   Selected images  Xeno-canto: chestnut-headed bee-eater  Sound recordings  বিষয়শ্রেণী:ভারতের পাখি বিষয়শ্রেণী:নেপালের পাখি বিষয়শ্রেণী:ভুটানের পাখি বিষয়শ্রেণী:বাংলাদেশের পাখি বিষয়শ্রেণী:১৮১৭-এ বর্ণিত পাখি বিষয়শ্রেণী:শ্রীলঙ্কার পাখি বিষয়শ্রেণী:দক্ষিণ-পূর্ব এশিয়ার পাখি
বেলজীয় অলিম্পিক ও ইন্টারফেডারেল কমিটি (; এছাড়াও সংক্ষেপে আইওসি কোড বিইএল দ্বারা পরিচিত) হলো বেলজিয়ামের জাতীয় অলিম্পিক কমিটি। এই সংস্থাটির ১৯০৬ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর বেলজিয়ামের ব্রাসেলসে অবস্থিত।  বর্তমানে বেলজীয় অলিম্পিক ও ইন্টারফেডারেল কমিটির সভাপতির দায়িত্ব পালন করছেন জঁ-মিকেল সাইভ, যিনি ২০২১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন সেড্রিক ভান ব্রান্টেখেম।  ইতিহাস ১৯০৬ সালে বেলজিয়ামের বহু-ক্রীড়ার সর্বোচ্চ সংস্থা হিসেবে বেলজীয় অলিম্পিক ও ইন্টারফেডারেল কমিটি প্রতিষ্ঠিত হয়েছে। এদুয়ার-এমিল এই সংস্থার প্রথম সভাপতির দায়িত্ব পালন করেছেন, যিনি ১৯০৬ হতে ১৯২৩ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার পূর্বেই বেলজিয়াম ১৯০০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯২৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে বেলজিয়াম  তথ্যসূত্র  বহিঃসংযোগ     এএনওসিতে বেলজীয় অলিম্পিক ও ইন্টারফেডারেল কমিটি   অলিম্পিডিয়ায় বেলজীয় অলিম্পিক ও ইন্টারফেডারেল কমিটি   অলিম্পিক.কমে বেলজীয় অলিম্পিক ও ইন্টারফেডারেল কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে বেলজিয়াম বিষয়শ্রেণী:বেলজিয়ামের ক্রীড়া পরিচালনা পরিষদ বিষয়শ্রেণী:১৯০৬-এ বেলজিয়ামে প্রতিষ্ঠিত বিষয়শ্রেণী:১৯০৬-এ প্রতিষ্ঠিত ক্রীড়া সংস্থা
নবদ্বীপের লাল দই  বা ক্ষীর দই বা চাক্কু দই বাংলার অন্যতম প্রসিদ্ধ মিষ্টান্ন। দই বা দধি মিষ্টান্ন পরিবারের কুলীন সদস্য। দই সাধারণত সাদা হলেও লাল দই একটি স্বতন্ত্র উপাদেয় মিষ্টান্ন। নদিয়ার নবদ্বীপের লাল দই খুবই জনপ্রিয়। ১৯৩০ সালের দিকে নবদ্বীপের জনৈক কালিপদ মোদক, মতান্তরে কালী ঘোষ, এই দই প্রথম প্রস্তুত করেন। ১৫০ বছরেরও  প্রাচীন পাঁচুর মিষ্টির দোকান “লক্ষ্মী নারায়ণ মিষ্টান্ন ভাণ্ডার ” অন্যতম বিখ্যাত লাল দইয়ের দোকান। দই তৈরি করার পর দশদিন পর্যন্ত সংরক্ষণ করা যায়।   ইতিহাস  দই লাল হয়ে ওঠার পিছনে একটি কিংবদন্তি আছে। নবদ্বীপের পুরাত্বাত্বিক পরিষদের কাছ থেকে জানা যায় লাল দই এর আবিষ্কর্তা নবদ্বীপ ফাঁসিতলার বাসিন্দা এবং মিষ্টান্ন প্রস্তুতকারক কালী ঘোষ। কালী ঘোষ এবং হরি ঘোষ দুই ভাই, তাঁরা মূলত দই এবং ঘোল তৈরি করতেন। অল্প আঁচে মোষের দুধে অল্প অল্প জল দিয়ে দীর্ঘক্ষণ ধরে ফুটিয়ে দুধকে ঘন করতেন। অনেকক্ষণ জ্বাল দেওয়ায় সেই দুধের রঙ লালচে হয়ে যেত। তাই দিয়ে ঘোল তৈরি করতেন দুই ভাই। তাঁদের ঘোল এলাকায় লাল ঘোল নামে পরিচিত ছিল। দুধ ঘন হলেই সেটি প্রায় ক্ষীরের পর্যায়ে পৌঁছে যায়, তাই অনেক সময় ক্ষীর দইও বলে।  এই দইয়ের আরেকটি নাম হল চাক্কু দই। এই নামের পিছনেও একটি কারণ আছে। দই কতটা ভালো সেটার বিচার হয় দই কতটা আঁটো হয়েছে তার উপর। সেটি পরীক্ষা করার জন্য দইয়ের হাঁড়ি উল্টে দিয়েও দেখা হয়। এমনকি হাঁড়ির ভিতরে চাকু বা ছুরি ঢুকিয়েও দেখা হয়। সেই চাকু থেকেই চাক্কু দইয়ের নাম।   প্রস্তুত প্রণালী  দই প্রস্তুত করা হয় দুটি ধাপে, একটি হল দুধ জ্বাল দেওয়া বা ফুট ও পরের ধাপে দই পাতা। দই প্রস্তুত করার জন্য গরু বা মহিষের খাঁটি দুধ আবশ্যিক। এছাড়া জ্বালানিরও একটি বড় ভুমিকা আছে লাল দই প্রস্তুত করতে। কাঠ ও কয়লা দুই ধরনের জ্বালানি লাগে। জ্বালের প্রথম ‘ফুট’ হতে সময় লাগবে ছয় থেকে সাত ঘণ্টা এবং এটা করা হয় কাঠের জ্বালে।দুধে যতক্ষন না লাল রঙ ধরবে ততক্ষণ ‘ফুট’ চলতেই থাকবে। প্রায় তিন সের দুধ জ্বাল দিয়ে এক সের পৌঁছয়। এই ধাপে পরের পর্ব কয়লার আঁচে। সাদা দইয়ের ক্ষেত্রে দুধ ফুটিয়ে গাঢ় করা হয় যে সময়ে, তার চেয়ে বেশি সময় ফোটাতে হয় লাল দই তৈরি করার জন্যে, অর্থাৎ, লাল দইয়ের জন্য দুধের ঘনত্ব বেশি।  দুধ তৈরি হয়ে গেলে মাপ মতো মাটির পাত্রে ওই দুধ ঢেলে নিভন্ত কয়লার উনানের চারপাশে ঘিরে বসিয়ে দেওয়া হয় নানা মাপের মাটির হাঁড়ি। গায়ে জড়িয়ে দেওয়া হয় চট। এই ধাপটি হলো দই পাতা। তা থেকেই হয় দই। বাজারের চাহিদা অনুসারে পাত্রের মাপও নানা রকমের। ১০০ গ্রামের মাটির খুঁড়ি (গ্লাস) থেকে পাঁচ কেজির হাঁড়িতে এই দই পাতা হয়ে থাকে। কোন বাইরের রঙ ছাড়াই ওই লালরঙে পৌঁছানোই নবদ্বীপের কারিগরদের মুন্সিয়ানা।   আরও দেখুন   মিষ্টি দই  ছানাবড়া   তথ্যসূত্র   বিষয়শ্রেণী:পশ্চিমবঙ্গের মিষ্টি বিষয়শ্রেণী:বাংলার মিষ্টি বিষয়শ্রেণী:নদিয়া জেলা বিষয়শ্রেণী:নবদ্বীপ বিষয়শ্রেণী:বাঙালি রন্ধনশৈলী বিষয়শ্রেণী:পশ্চিমবঙ্গের সংস্কৃতি বিষয়শ্রেণী:পশ্চিমবঙ্গের মিষ্টান্ন
১৯২৯-৩০ মৌসুমে ইংল্যান্ড ক্রিকেট দল সিলন, অস্ট্রেলিয়া ও নিউজিল্যান্ড গমন করে। এ সফরের এক পর্যায়ে দলটি নিউজিল্যান্ড গমন করে একটি টেস্ট সিরিজে অংশগ্রহণ করে। এরফলে নিউজিল্যান্ড দল তাদের ক্রিকেটের ইতিহাসের প্রথম টেস্ট খেলার সুযোগ পায়। অক্টোবর, ১৯২৯ সালে সিলনে একটি কম গুরুত্বপূর্ণ খেলায় অংশ নেয়ার পর অস্ট্রেলিয়ায় যায়। সেখানে দলটি পাঁচটি প্রথম-শ্রেণীর খেলায় অংশ নেয়। ডিসেম্বরে নিউজিল্যান্ডের মাটিতে পদার্পণ ঘটায় ইংরেজ দল। টেস্ট সিরিজের পাশাপাশি প্রত্যেক প্রাদেশিক দল অকল্যান্ড, ওয়েলিংটন, ক্যান্টারবারি এবং ওতাগোর বিপক্ষে তারা খেলে।CricketArchive – tour itinerary ইংরেজ দলনেতা হ্যারল্ড জিলিগানের নেতৃত্বে ইংল্যান্ড দল ১-০ ব্যবধানে টেস্ট সিরিজ জয়ে সমর্থ হয় ও বাদ-বাকী তিন টেস্ট ড্রয়ে পরিণত হয়।  একই সময়ে অর্থাৎ ১৯২৯-৩০ মৌসুমে ফ্রেডি ক্যালথর্পের নেতৃত্বে আরও একটি ইংরেজ দল ওয়েস্ট ইন্ডিজ গমন করে। সেখানে দলটি ওয়েস্ট ইন্ডিজের মাটিতে প্রথমবারের মতো টেস্ট সিরিজে অংশগ্রহণ করেছিল।   ইংরেজ দল    হ্যারল্ড জিলিগান (অধিনায়ক)   গাই আর্ল (সহঃঅধিনায়ক)   মরিস অলম   ফ্রেড বারাট   এডওয়ার্ড বেনসন   টেড বোলি  ওয়াল্টার কর্নফোর্ড   এডি ডসন  কে. এস. দিলীপসিংজী  জিওফ্রে লেগ   স্ট্যান নিকোলস  মরিস টার্নবুল   ফ্রাঙ্ক ওলি   স্ট্যান ওয়ার্থিংটন  এ সফরের পূর্বে ৫৫ টেস্ট খেলায় অংশগ্রহণকারী ফ্রাঙ্ক ওলি বাদে দলটি টেস্টের অপরিপক্ক দলরূপে পরিচিতি পায়। টেড বোলি মাত্র দুই টেস্টে অংশ নিয়েছেন। বারাট, ডসন, দিলীপসিংজী ও লেগ - প্রত্যেকেই একটিমাত্র টেস্টে অংশগ্রহণ করেছিলেন। দলের অন্য খেলোয়াড়দের টেস্ট খেলার কোন পূর্ব-অভিজ্ঞতা ছিল না।  জুন মাসের শেষদিকে ইংরেজ দলের সদস্যদেরকে মনোনীত করা হয়। ১১ টেস্ট খেলার অধিকারী আর্থার জিলিগানকে দলের অধিনায়কের দায়িত্বভার অর্পণ করা হয়েছিল। তবে, শারীরিক অসুস্থতার কারণে তার কনিষ্ঠ ভ্রাতা হ্যারল্ড জিলিগানকে এ দায়িত্বভার হস্তান্তর করা হয়। অন্য পরিবর্তন ঘটে মূল দলে থাকা মরিস অলমের পরিবর্তে ফ্রাঙ্ক ওয়াটসনের অন্তর্ভূক্তি।   টেস্ট খেলা   প্রথম টেস্ট    দ্বিতীয় টেস্ট    তৃতীয় টেস্ট    চতুর্থ টেস্ট    তথ্যসূত্র    বহিঃসংযোগ  England in New Zealand, 1929-30 at Cricinfo MCC in Australia and New Zealand 1929-30 at CricketArchive England to New Zealand 1929-30  at Test Cricket Tours  বিষয়শ্রেণী:১৯২৯-এ ইংরেজ ক্রিকেট বিষয়শ্রেণী:১৯৩০-এ ইংরেজ ক্রিকেট বিষয়শ্রেণী:১৯২৯-এ নিউজিল্যান্ডীয় ক্রিকেট বিষয়শ্রেণী:১৯৩০-এ নিউজিল্যান্ডীয় ক্রিকেট বিষয়শ্রেণী:১৯২৯-এ সিলন বিষয়শ্রেণী:বিষয়শ্রেণী: ১৯১৮-১৯ থেকে ১৯৪৫ সময়কালীন আন্তর্জাতিক ক্রিকেট প্রতিযোগিতা বিষয়শ্রেণী:১৯১৮-১৯ থেকে ১৯৪৪-৪৫ সময়কালীন নিউজিল্যান্ডীয় ক্রিকেট মৌসুম বিষয়শ্রেণী:১৯১৮-১৯ থেকে ১৯৪৪-৪৫ সময়কালীন অস্ট্রেলীয় ক্রিকেট মৌসুম বিষয়শ্রেণী:১৮৮০-৮১ থেকে ১৯৭১-৭২ সময়কালীন শ্রীলঙ্কান ক্রিকেট মৌসুম ১৯২৯ ১৯২৯ ১৯২৯-৩০ বিষয়শ্রেণী:১৯১৮-১৯ থেকে ১৯৪৫ সময়কালীন আন্তর্জাতিক ক্রিকেট প্রতিযোগিতা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত রেখে দেয়া হল। অপব্যবহারকারী কর্তৃক প্রস্তাবনা। ~ যুদ্ধমন্ত্রী আলাপ ০৬:১৯, ২৫ এপ্রিল ২০২০ (ইউটিসি) আহমেদ রাজীব হায়দার   – (অপসারণের প্রস্তাবনা দেখুনলগ দেখুন) ()  আগে নিম্নোক্ত বৈশিষ্ট্যগুলো (নীতি) দেখা যাক  What Wikipedia is Not: WP:NOTMEMORIAL, WP:NOTNEWS, WP:INDISCRIMINATE  Biographies of Living People (and low-profile individuals): WP:BLP1E  Notability: WP:N, WP:NEVENT, WP:ANYBIO, WP:VICTIM, WP:BIO1E.  ব্যক্তিটির নিবন্ধ উইকিপিডিয়াতে থাকার মত উল্লেখযোগ্য নয়, সন্ত্রাসী আক্রমনের শিকার হলেই তার নিবন্ধ উইকিপিডিয়াতে কেন থাকবে? এর আগে মহীন ভাই ইংরেজি উইকিপিডিয়াতে দুজন নাস্তিক যারা আক্রমনের শিকার হয়েছিলেন তাদের নিবন্ধ আলোচনার মাধ্যমে অপসারণ করাতে সক্ষম হয়েছিলেন বিদেশী প্রশাসক দ্বারা। CodNav (আলাপ) ০৯:২৫, ২৪ এপ্রিল ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
তুরা () ভারতের মেঘালয় রাজ্যের পশ্চিম গারো পাহাড় জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৪৯ মিটার (১১৪৫ ফুট)।   জনসংখ্যার উপাত্ত  আদিবাসী গারো তুরার জনসংখ্যার সংখ্যাগরিষ্ঠ, যার মধ্যে হাজং জনগণ, বাঙালি, নেপালি, কোচেস, রাভাস, বোড়ো, এবং  মুসলিম এবং বিহারীদের সহ অন্যান্য আদিবাসী উপজাতীয় জাতিগোষ্ঠী। তুরা শহরে গারো জনসংখ্যা 54,750 যা শহরের জনসংখ্যার 73%।  ভারতের ২০১১ সালের আদম শুমারি অনুসারে তুরা শহরের জনসংখ্যা হল ৭৪,৮৫৮ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে তুরা এর সাক্ষরতার হার বেশি। এই শহরের জনসংখ্যার ১৪% হল ৬ বছর বা তার কম বয়সী।  ভূগোল এবং জলবায়ু  তুরা  এ অবস্থিত৷Falling Rain Genomics, Inc - তুরা এটির গড় উচ্চতা ৩৪৯ মিটার (১১৪৫ ফুট)। এর জলবায়ু হল একটি আর্দ্র উপক্রান্তীয় জলবায়ু (কোপেন জলবায়ু শ্রেণিবিভাগ: Cwa)।  Demographics   তথ্যসূত্র   বিষয়শ্রেণী:মেঘালয়ের শহর ও নগর বিষয়শ্রেণী:পশ্চিম গারো পাহাড় জেলার শহর ও নগর
অল্টারনেটিভ ইকোনমিক স্ট্র্যাটেজি (এএসই) হল ১৯৭০ এবং ১৯৮০ এর দশকে ব্রিটিশ লেবার পার্টির ভিন্নমতের সদস্য টনি বেন দ্বারা প্রস্তাবিত একটি অর্থনৈতিক কর্মসূচির নাম। শ্রম সরকারের শিল্প সচিব টনি বেন, ১৯৭৫ সালের জানুয়ারিতে তার বিভাগের জন্য একটি কাগজ লিখেছিলেন, যা তিনি তার ডায়েরিতে বর্ণনা করেছিলেন: "এটি স্ট্র্যাটেজি এ বর্ণনা করেছে যা জাতীয় ঐক্যের সরকার, বেতনের টোরি কৌশল। নীতি, উচ্চতর কর এবং মুদ্রাস্ফীতি, ব্রিটেন কমন মার্কেটে অবস্থান করে, তারপর কৌশল বি যা চাকরি বাঁচানোর আসল শ্রম নীতি, একটি জোরালো মাইক্রো-ইনভেস্টমেন্ট প্রোগ্রাম, আমদানি নিয়ন্ত্রণ, ব্যাঙ্ক এবং বীমা সংস্থাগুলির নিয়ন্ত্রণ, নিয়ন্ত্রণ। মূলধনের রপ্তানি, ধনীদের উচ্চ কর আরোপ এবং ব্রিটেন কমন মার্কেট থেকে বেরিয়ে যাচ্ছে।"Tony Benn, Against the Tide. Diaries 1973-76 (London: Hutchinson, 1989), p. 302.  ১৯৭৬ সালের অক্টোবরে ব্রিটেনের অর্থনৈতিক সংকটের সাথে, বেন পিটার শোরের আংশিক সমর্থনে মন্ত্রিসভায় AES-কে এগিয়ে দেন। তিনি দাবি করেছিলেন যে সরকারের কাছে খোলা দুটি কোর্স ছিল মুদ্রাবাদী, ট্রেজারি দ্বারা প্রস্তাবিত মুদ্রাস্ফীতিমূলক কোর্স এবং " সংরক্ষণবাদী কোর্স যা আমি আড়াই বছর ধরে ধারাবাহিকভাবে সুপারিশ করেছি... সুরক্ষাবাদ একটি সম্পূর্ণ সম্মানজনক পদক্ষেপ। এটা আমাদের কৌশলের সাথে সামঞ্জস্যপূর্ণ যে আপনি দেয়ালের পিছনে প্রত্যাহার করুন এবং পুনর্গঠন করুন এবং পুনরায় আবির্ভূত হন"।Benn, p. 621. বেন আরও বলেছিলেন যে উভয় কোর্সই ছিল একটি "অবরোধ অর্থনীতি" তবে পার্থক্য হল যে মুদ্রাবাদী কোর্সে "আপনার সাথে ব্যাংকার থাকবে এবং ব্রিটিশ জনগণ, ট্রেড ইউনিয়নগুলি, দুর্গের বাইরে আপনাকে ঝড় দেবে; আমার সাথে এটি হবে অন্যভাবে বৃত্তাকার"  যাইহোক মন্ত্রিসভা ১/২ ডিসেম্বর AES (অন্যান্য দুটি প্রস্তাব সহ) প্রত্যাখ্যান করে এবং ১২ ডিসেম্বর আন্তর্জাতিক মুদ্রা তহবিল থেকে ঋণের শর্তাবলী গ্রহণ করে।Benn, pp. 661-679.   উদ্ধৃতি    তথ্যসূত্র    টনি বেন, জোয়ারের বিরুদ্ধে। ডায়েরি 1973-76 (লন্ডন: হাচিনসন, 1989)।   আরও পড়ুন    স্যাম অ্যারোনোভিচ, দ্য রোড ফ্রম থ্যাচারিজম: দ্য অল্টারনেটিভ ইকোনমিক স্ট্র্যাটেজি (লন্ডন: লরেন্স অ্যান্ড উইশার্ট, 1981)।  অ্যালান বুড, দ্য পলিটিক্স অফ ইকোনমিক প্ল্যানিং (লন্ডন: ফন্টানা, 1978)।  CSE লন্ডন ওয়ার্কিং গ্রুপ, দ্য অল্টারনেটিভ ইকোনমিক স্ট্র্যাটেজি: এ লেবার মুভমেন্ট রেসপন্স টু দ্য ইকোনমিক ক্রাইসিস (CSE Books, 1980)।  ক্যাথলিন বার্ক এবং অ্যালেক কেয়ারনক্রস, গুডবাই, গ্রেট ব্রিটেন: 1976 আইএমএফ ক্রাইসিস (ইয়েল ইউনিভার্সিটি প্রেস, 1992)।    স্টুয়ার্ট হল্যান্ড, দ্য সোশ্যালিস্ট চ্যালেঞ্জ (লন্ডন: কোয়ার্টেট বুকস, 1975)।  মার্ক উইকহাম-জোনস, অর্থনৈতিক কৌশল এবং লেবার পার্টি: পলিটিক্স অ্যান্ড পলিসি-মেকিং, 1970-83 (লন্ডন: প্যালগ্রেভ ম্যাকমিলান, 1996)।   বহিঃসংযোগ    রবার্ট রথর্ন, ' বিকল্প অর্থনৈতিক কৌশলের রাজনীতি ', মার্কসবাদ টুডে (জানুয়ারি 1981)। বিষয়শ্রেণী:শ্রমিক দল (যুক্তরাজ্য) এর ইতিহাস
রিথভিক ধানজানি একজন ভারতীয় টেলিভিশন অভিনেতা। তিনি দুইটি চলচ্চিত্রেও কাজ করেন। এছাড়া তিনি নৃত্য বিষয়ক অনুষ্ঠান নাচ বালিয়ে-তে অংশগ্রহণ করেন।  তথ্যসূত্র  বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:ভারতীয় অভিনেতা বিষয়শ্রেণী:নাচ বলিয়ে বিজয়ী বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী বিষয়শ্রেণী:মধ্যপ্রদেশের অভিনেতা বিষয়শ্রেণী:সিন্ধি ব্যক্তি বিষয়শ্রেণী:ভারতীয় টেলিভিশন উপস্থাপক বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:সিন্ধি অভিনেতা
সঞ্জয় কৃষ্ণমূর্তি (জন্ম ২ জুন ২০০৩) একজন মার্কিন ক্রিকেটার যিনি মার্কিন যুক্তরাষ্ট্র ক্রিকেট দলের হয়ে খেলেন। ২০২১ সালের জুনে, খেলোয়াড়দের খসড়া অনুসরণ করে তিনি মার্কিন যুক্তরাষ্ট্রে মাইনর লিগ ক্রিকেট টুর্নামেন্টে অংশ নেওয়ার জন্য নির্বাচিত হন। ২০২১ সালের সেপ্টেম্বরে, কৃষ্ণমূর্তিকে ওমানে পুনঃনির্ধারিত ত্রিদেশীয় সিরিজের জন্য মার্কিন যুক্তরাষ্ট্রের একদিনের আন্তর্জাতিক (ওডিআই) দলীয় সদস্যদের মধ্যে একজন সংরক্ষিত খেলোয়াড় হিসাবে নাম দেওয়া হয়েছিল। সতীর্থ অ্যারন জোন্সের ইনজুরির পর, কৃষ্ণমূর্তিকে এই সফরের জন্য প্রধান ওডিআই দলে যোগ করা হয়। ১৩ সেপ্টেম্বর ২০২১-এ নেপালের বিপক্ষে মার্কিন যুক্তরাষ্ট্রের হয়ে তার ওডিআই অভিষেক হয়।  ২০২৪ সালের ৮ই জুলাই লস অ্যাঞ্জেলেস নাইট রাইডার্সের বিপক্ষে সান ফ্রান্সিসকো ইউনিকর্নসের হয়ে খেলার মাধ্যমে কৃষ্ণমূর্তি তার টি২০ অভিষেক করেন। ২২ জুলাই ২০২৪-এ, কৃষ্ণমূর্তি ওয়াশিংটন ফ্রিডমের বিরুদ্ধে ১৭৭ রান তাড়া করার সময় ৪২ বলে ৭৯* রানের একটি ম্যাচ জয়ী ইনিংস খেলেন।  তিনি বর্তমানে সান জোসে স্টেট ইউনিভার্সিটিতে পড়াশোনা করছেন, কম্পিউটার বিজ্ঞানে ডিগ্রি নিচ্ছেন।  তথ্যসূত্র  বহিঃসংযোগ    বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ক্রিকেটার বিষয়শ্রেণী:মার্কিন যুক্তরাষ্ট্রের একদিনের আন্তর্জাতিক ক্রিকেটার বিষয়শ্রেণী:করভালিস, ওরেগনের ক্রীড়াবিদ বিষয়শ্রেণী:ভারতীয় বংশোদ্ভূত মার্কিন ক্রীড়াবিদ বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:মার্কিন যুক্তরাষ্ট্রের টুয়েন্টি২০ আন্তর্জাতিক ক্রিকেটার